Asztalnak szent dícsérete
Az szent alázatosság 
 Szerzetes asztalát 
 Ékesejti, dicséri 
 És felmagasztattya. 
Az szent vesztegség-tartás 
 Őket igen gyöngyözi 
 És megverágoztatja. 
Az szent aéjtatosság 
 Őtet megédesejti 
 És érdemesejti. 

Az alázatos szerzetes 
 Nagy édesen eszik, 
 Mert ő méltó reája, 
 A mit eszik iszik, 
És őneki a Krisztus 
 Nyájaskodó barátja 
 És ő asztalnoka, 
Mert előtte mi vagyon 
 Mind az Krisztus szerzette 
 Kiről adjonk nagy hálát.

Forrás 

Három veréb hat szemmel, szerk. Weöres Sándor, Budapest, Szépirodalmi, 1977, 59. o.

 Versek